**Umbra ta e nepătrunsă**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Umbra ta e nepătrunsă

Ca și cum noaptea polară

Te-ar ascunde printre ceţuri...

Umbra ta e foc în gheţuri

Iar a mea-i de dor povară.

Ca și cum prin ape repezi

Umbra ta vâslește surdă,

Pân’și stropilor le-e ciudă

Că-ţi lucesc pe suflet lespezi.

De-undeva, din taină plânsă

Tu ai vrea să muţi pereţii

Singurului zbor al vieţii,

Umbra ta e nepătrunsă.

Ca și cum s-ar face piatră

Umbra ta-n nisipul nopţii,

Tu fugind de stâlpii sorţii

Risipit-ai foc din vatră.

Ca și cum fântâni secate

De o umbra-uscăciunii

Nu mai udă roș petunii

Căci dorinţele-s uitate...

Stau pe marginea furtunii

Vântul suflă oţelirea,

Umbra ta mi-e răstignirea

Iar a mea-i moartea minunii.

Obosesc de ca și cum

Mă închin potrivniciei...

Umbra ta-i sora pustiei,

Amintirea-ţi chip de fum.

Umbra ta e lac de ploaie

Ca și cum s-ar vrea ocean

Eu îţi strig că vreau alean,

Vocea mea-i umbră pe-o foaie.

Ca și cum să-ţi știu aș vrea

Noaptea nopţii muribundă...

Doar atunci umbra-ţi fecundă

S-ar topi în umbra mea...

Marian Puscasiu

Aprilie 2015